SET เสี่ยงเปิดลบ กังวล “โควิด” ระบาดต่อ แนะจับตาผลประชุม “ศบค.”
SET เสี่ยงเปิดลบ กังวล “โควิด” ระบาดต่อ แนะจับตาผลประชุม “ศบค.”
24 ธ.ค. 2563

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า ตลาดหุ้นไทยเช้านี้คาดว่าจะผันผวน อิงทางลง หลังจากที่ยังไม่มีปัจจัยอะไรเปลี่ยนแปลงไป และยังต้องรอดูผลประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ว่าจะมีมาตรการอะไรออกมาบ้างเพื่อควบคุมการแพร่ระบาด
ด้านตลาดหุ้นในภูมิภาคเอเชียเช้านี้เคลื่อนไหวในแดนบวกเล็กน้อย โดยยังมีความกังวลเกี่ยวกับสถานการณ์การแพร่ระบาดไวรัสโควิด-19 แต่เชื่อว่า Fund Flow ยังคงไหลเข้ามา แม้ว่าจะชะลอไปบ้างในช่วงใกล้วันหยุดระยะยาวเทศกาลคริสต์มาสและปีใหม่
พร้อมให้แนวรับ 1,400 จุด ส่วนแนวต้าน 1,450 จุด